Uuden sukupolven DAF XD- ja XDC -mallit uudella, täysin sähköisellä PACCAR-voimansiirtolaitteistolla

**DAF Trucks edelläkävijänä IAA 2022 -messuilla**

**DAF Trucks luo jakelu- ja erityiskuljetuksen tulevaisuutta lanseeraamalla uuden sukupolven DAF XD- ja XDC -mallit IAA Transportation 2022 -messuilla Hannoverissa. Lisäksi DAF vahvistaa asemaansa ympäristöasioiden suunnannäyttäjänä julkistamalla upouuden ja täysin sähköisen voimansiirtolaitteiden sarjan uuden sukupolven DAF XD- ja XF -kuorma-autoihin. Uudet mielenkiintoiset kuorma-autot kulkevat päästöttömästi yli 500 kilometriä yhdellä latauksella.**

DAF Trucks ja sen näyttävä, täysin uuden palkitun tuotemalliston esittelykoroke ei jää huomaamatta Hannoverin IAA Transportation 2022 -messuhallissa 21.

* Upouusi DAF XD -sarja asettaa uudet standardit jakelukuljetukselle
  + Perustuu alan johtaviin DAF XF-, XG- ja XG+ -malleihin
  + Luokkansa paras turvallisuus, tehokkuus ja ajomukavuus
  + Erittäin monipuolinen tuotevalikoima
  + Tuotannon aloitus syksyllä 2022
* Uudet DAF XDC- ja XFC -mallit erityis- ja maansiirtoalan käyttöön
  + Kolmen ja neljän akselin kokoonpanot
  + Vankka rakenne sekä ainutlaatuinen säleikkö ja puskuri
  + Erinomainen lähestymiskulma ja korkea maavara
* Uudet DAF XD- ja XF Electric -mallit ovat ympäristöasioiden suunnannäyttäjiä
  + Huippuluokan PACCAR-sähkömoottorit, joiden teho on jopa 350 kW (480 hv)
  + Laaja valikoima tehokkaita akkuja
  + Päästötön toimintamatka 200:sta jopa yli 500 kilometriin
  + Uusi DAF-sähkökuorma-autojen kokoonpanotehdas
* Uusi DAF XF -malli on nyt saatavana myös Day Cab- ja Sleeper Cab -ohjaamolla varustettuna

**Uusi DAF XD luo jakelukuljetuksen tulevaisuutta**

DAF esittelee täysin uuden erityis- ja jakelukuorma-autojen malliston IAA Transportation 2022 -messuilla. Uuden sukupolven DAF XD -sarja perustuu International Truck of the Year 2022 -tittelin saaneisiin ja monia muita palkintoja voittaneisiin kaukokuljetukseen käytettäviin XF-, XG- ja XG⁺ -ajoneuvoihin. Uuden sukupolven DAF XD asettaa luokassaan uuden mittapuun turvallisuudelle, tehokkuudelle ja ajomukavuudelle.

**Turvallisuuden uusi standardi**  
Parhaan mahdollisen suoran näkyvyyden takaamiseksi uuden sukupolven DAF XD -mallissa on suuri tuulilasi ja suuret sivuikkunat, joiden alareunat ovat erittäin matalalla. Lisäksi näkyvyyttä tukevat matala ohjaamo (17 cm matalampi kuin uudessa XF-mallissa) ja uusi Vision Dashboard -kojelauta, joka kaartuu tuulilasiin päin apukuljettajan puolella.

Lisävarusteena on saatavilla reunakivetyksen näyttävä ikkuna ja taitettava apukuljettajan istuin, joiden ansiosta kuljettaja näkee kuorma-auton vieressä olevat jalankulkijat ja pyöräilijät esteettömästi myös apukuljettajan puolelta. DAF Digital Vision System- ja DAF Corner View -järjestelmät takaavat myös erinomaisen epäsuoran näkymän. DAF City Turn Assist -järjestelmä varoittaa kuljettajaa apukuljettajan puolella kuolleessa kulmassa olevista muista tienkäyttäjistä varoitusmerkein ja -äänin.

**Tehokkuuden uusi standardi**  
Täydellisesti muotoiltu aerodynaaminen ohjaamo takaa ensiluokkaisen polttoainetehokkuuden ja alhaiset hiilidioksidipäästöt. Mallissa on vastaavanlaiset suuret säteet, kaartuva tuulilasi, erinomainen tiivistys sekä optimaalinen moottorin ja ohjaamon ilmavirta kuin pitkän matkan DAF XF-, XG- ja XG+ -malleissa.

Uuden PACCAR MX-11 -moottorin, älykkään pakokaasujen jälkikäsittelyjärjestelmän, alhaisten ajoneuvon painojen, TraXon-vakioautomaattivaihteiston ja edistyksellisten kuljettajaa avustavien järjestelmien ansiosta ajoneuvon tehokkuus on markkinoiden kärkeä. Useat saatavilla olevat voimanotot, korin kiinnitysmoduulit ja liittimet takaavat erinomaiset päällirakennuksen mahdollisuudet.

**Ajomukavuuden uusi standardi**Uuden sukupolven XD-kuorma-autossa on hieno, jopa 10 m3:n tilava ohjaamo, johon kuljettajan on erittäin helppo nousta. Sleeper Cab- ja Sleeper High Cab -ohjaamon lisäksi saatavilla on Day Cab -ohjaamo, jossa on tavallista suuremmat sisätilat.

Vertaansa vailla oleva istuimen ja ohjauspyörän säätövara takaa ihanteellisen ajoasennon. Hämmästyttävässä ja erittäin ergonomisessa kojelaudassa on kristallinkirkkaat ja täysin digitaaliset mittaritaulut. Alustan etuosan uusi upea muotoilu, ohjaamon jousitus ja taka-akselin jousitus parantavat ajoa ja ohjattavuutta.

**Erinomaista monipuolisuutta** Uuden sukupolven DAF XD -mallin vetoautot ja alustat voidaan tilata täydellisillä 4x2- ja 6x2-akselikokoonpanoilla varustettuna. Tuotanto alkaa syksyllä 2022.

*Täysin uusi DAF XD -kuorma-autosarja jakelu- ja erityiskuljetukseen on omistajan ilo ja kuljettajan unelma.*

**DAF XDC- ja XFC -mallit erityis- ja maansiirtoalan käyttöön**IAA Transportation 2022 -messuilla DAF esittelee myös uuden sukupolven DAF XDC- ja XFC -mallit. Näissä laadukkaissa lavakuorma-autoissa on 2-, 3- tai 4-akselikokoonpanot yksöis- tai kaksoispyörillä, jotka täyttävät erityis- ja maansiirtoalojen erityisvaatimukset.

**Suuret hyötykuormat ja tukeva rakenne**

10,8 litran PACCAR MX-11 -moottorilla varustettu uuden sukupolven XDC ja 10,8 litran PACCAR MX-11 -moottorilla tai 12,9 litran PACCAR MX-13 -moottorilla varustettu XFC tarjoavat suuren hyötykuorman kevyen alustan ansiosta. Nämä lavamallit on suunniteltu selviytymään vaativista töistä rankimmissakin olosuhteissa, ja niissä on kestävä puskuri, tukeva säleikkö ja teräksinen jäähdyttimen suojalevy. XDC- ja XFC -kuorma-autoissa on laaja lähestymiskulma ja korkea maavara, mikä takaa erinomaisen suorituskyvyn maastossa.

DAF:n uusien ensiluokkaisten erityis- ja maansiirtokäyttöön tarkoitettujen kuorma-autojen valmistus alkaa vuoden 2023 alussa, ja ne ovat tilattavissa jo nyt.

*Uudet 2-, 3- ja 4-akseliset DAF XDC- ja XFC -kuorma-autot ovat täydellinen valinta erityis- ja maansiirtoalan käyttökohteisiin. Niissä yhdistyvät suuret hyötykuormat, erinomainen suorituskyky niin maantiellä kuin maastossa sekä tukeva rakenne.*

**DAF julkistaa uuden sukupolven DAF XD- ja XF Electric -sähköajoneuvot**

DAF Trucks vahvistaa asemaansa johtavana päästöttömien ajoneuvojen valmistajana julkistamalla uudet XD- ja XF Electric -kuorma-autot. Näissä innovatiivisissa kuorma-autoissa on täysin uusi modulaarinen voimansiirto, jonka ansiosta päästötön toimintamatka on 200:sta jopa yli 500 kilometriin yhdellä latauksella. DAF XD Electric- ja DAF XF Electric -kuorma-autot tulevat saataville vetoauto- ja tasakuorma-automalleina, ja ne ovat tilattavissa nyt.

Tehokkaat ja luotettavat PACCAR-sähkömoottorit tuottavat 170–350 kW:n (230–480 hv) tehon, minkä ansiosta uudet DAF XD- ja XF Electric -mallit voidaan räätälöidä asiakkaan tarpeiden mukaan. Jos käytössä on viiden rivin akku, toimintamatka täysin sähkökäytöllä voi olla jopa yli 500 kilometriä olosuhteista ja käyttökohteesta riippuen.

**Nopea lataus ja AC-lataus**  
Uuden sukupolven XD- ja XF Electric -mallit voidaan ladata nopeasti jopa 325 kW:n teholla. Näin kolmen rivin akun lataus tyhjästä 80 prosentin varaustasoon kestää vain 45 minuuttia. Lisävarusteena on saatavana sisäinen laturi, jonka voi ladata enintään 22 kW:n tehon vaihtovirralla (AC). Näin ajoneuvoa voi käyttää myös silloin, kun DC-latureita ei ole käytettävissä.

**Valmistettu Eindhovenissa**Innovatiiviset DAF XD- ja XF Electric -kuorma-autot kootaan täysin uudella tuotantolinjalla Eindhovenissa. Edistyksellisten DAF Electric -sähkökuorma-autojen kokoaminen alkaa sarjatuotantona vuonna 2023.

*Täysin uusien modulaaristen sähköajoneuvojen voimansiirtolaitteiden ansiosta DAF siirtyy jälleen päästöttömien kuljetusten edelläkävijäksi ja tarjoaa asiakkailleen ensiluokkaisia, täysin sähkökäyttöisiä kuorma-autoratkaisuja.*

**Uudet versiot International Truck of the Year 2022 -palkinnon voittaneesta DAF XF -kuorma-autosta**

DAF laajentaa IAA Transportation 2022 -messuilla myös uuden ja menestyksekkään, International Truck of the Year 2022 -tittelillä tunnustetun XF-mallin tuotevalikoimaa. Malliston uutuuksia ovat Day Cab- ja Sleeper Cab -ohjaamot, jotka täydentävät nykyistä Sleeper High -ohjaamoversiota.

*Laajentamalla jo ennestään kattavaa uuden sukupolven XD-, XF-, XG- ja XG⁺ -kuorma-autojen alusta- ja ohjaamovalikoimaansa DAF tarjoaa markkinoiden edistyksellisimpiä jakelu-, erityis- ja raskaaseen käyttöön sekä kaukokuljetukseen tarkoitettuja kuorma-autoja.*

**DAF Trucks N.V.** – PACCAR Inc -yhtiön tytäryhtiö on maailmanlaajuinen teknologiayritys, joka suunnittelee ja valmistaa kevyen, keskiraskaan ja raskaan sarjan kuorma-autoja. DAF tarjoaa kattavan veto- ja kuorma-autojen valikoiman, josta löytyy sopiva ajoneuvo kaikkiin kuljetustarpeisiin. DAF on myös alan johtava palveluntarjoaja: sen palveluihin kuuluvat muun muassa MultiSupport-korjaus- ja huoltosopimukset, PACCAR Financialin rahoituspalvelut sekä PACCAR Partsin ensiluokkainen osien toimituspalvelu.

Hannover, 19. syyskuuta 2022

***Huomautus kirjoittajille***

Lisätietoja:

DAF Trucks N.V.

Yrityksen viestintäosasto

Rutger Kerstiens, +31 40 214 2874

[www.daf.com](http://www.daf.com)